# Osebni računalnik VAIO Tap 11SVT1121

## Uporaba sledilne tablice

Če s prstom potegnete po sledilni tablici, lahko premaknete kazalec na zaslonu računalnika.

Ko je kazalec na želenem elementu ali predmetu, pritisnite levi ali desni gumb, da izvršite različne ukaze ali prikažete menije.

1. Levi gumb

2. Desni gumb

#### Klik

Ko je kazalec na želenem elementu ali predmetu, enkrat pritisnite levi gumb.

Ali pa enkrat tapnite sledilno tablico.

#### Dvoklik

Ko je kazalec na želenem elementu ali predmetu, dvakrat hitro pritisnite levi gumb.

Ali pa dvakrat hitro tapnite sledilno tablico.

#### Klik z desno tipko

Ko je kazalec na želenem elementu ali predmetu, enkrat pritisnite desni gumb.

Ali pa tapnite sledilno tablico z dvema prstoma.

Prikažete lahko različne menije bližnjic, odvisno od mesta kazalca.

#### Vlečenje

Ko je kazalec na želenem elementu ali predmetu, enkrat pritisnite levi gumb in ga pridržite, hkrati pa s prstom povlecite po sledilni tablici.

Ali pa dvakrat hitro tapnite sledilno tablico in pri drugem tapu s prstom potegnite po njej.

#### Vlečenje in spuščanje

Ikono, na primer datoteko, povlecite na želeno mesto, nato pa odmaknite prst z levega gumba.

Ali pa dvakrat hitro tapnite ikono in pri drugem tapu s prstom potegnite do želenega mesta, nato pa dvignite prst s sledilne tablice.

#### Premikanje

Za navpično pomikanje po zaslonu z dvema prstoma potegnite navzgor in navzdol na sledilni tablici.

Za vodoravno pomikanje na zaslonu z dvema prstoma potegnite z ene strani sledilne tablice na drugo.

#### Odpiranje menija s programi

S prstom se dotaknite zgornjega robu sledilne tablice in ga povlecite navzdol.

Meni s programi se ne prikaže, če program ne podpira menija s programi.

#### Odpiranje čarobnih gumbov

S prstom se dotaknite desnega robu sledilne tablice in ga povlecite v levo. Dodatne informacije najdete v poglavju Odpiranje čarobnih gumbov.

#### Preklapljanje med programi

S prstom se dotaknite levega robu sledilne tablice in ga povlecite v desno, da preklopite na delujoči program. Če se izvaja več programov, ponovite to dejanje, da preklopite med programi v padajočem vrstnem redu od programa, ki ste ga nazadnje uporabljali.

#### Opomba

- Kretnje (pomikanje, odpiranje menija s programi, odpiranje čarobnih gumbov, preklapljanje med programi) morda ne bodo delovale, kar je odvisno od pogojev delovanja računalnika VAIO in nastavitev sledilne tablice.

Na vrh strani

### Sorodne teme

- Uporaba brezžične tipkovnice

Na vrh strani