# Osebni računalnik VAIO Tap 11SVT1121

## Kaj naj storim, če ne najdem naprave BLUETOOTH(R), s katero želim komunicirati?

- Skrajšajte razdaljo med računalnikom VAIO in napravo BLUETOOTH na manj kot 10 metrov.

  Če je računalnik več kot 10 metrov oddaljen od naprave BLUETOOTH, komunikacija ne bo mogoča.

  Računalnik morda ne bo mogel komunicirati z napravo BLUETOOTH tudi na razdalji manj kot 10 metrov, in sicer zaradi ovir med napravama, kakovosti radijskih valov, okolja (ki vključuje tudi zidove in materiale zidov) ali programov v izvajanju. V tem primeru premaknite računalnik stran od ovir ali bližje napravi.

- Preverite, ali je funkcija BLUETOOTH v napravi, s katero želite komunicirati, vklopljena, in se prepričajte, da naprava ni v načinu varčevanja z energijo.

- Preverite, ali je funkcija BLUETOOTH v napravi, s katero želite komunicirati, omogočena.

  Več informacij najdete v priročniku, ki ste ga dobili skupaj z napravo.

- Če naprava, s katero želite komunicirati, že komunicira z drugo napravo BLUETOOTH, je morda ni mogoče poiskati ali komunikacija med napravo in računalnikom VAIO ni mogoča.

Na vrh strani