# Osebni računalnik VAIO Tap 11SVT1121

## Opombe o uporabi pomnilniških kartic microSD

Pred uporabo pomnilniških kartic microSD preberite naslednje varnostne ukrepe za pravilno uporabo.

- Pomnilniško kartico microSD hranite zunaj dosega otrok. saj obstaja nevarnost, da jo pogoltnejo.

- Priključka pomnilniške kartice microSD se ne dotikajte s prsti ali kovinskimi predmeti.

- Pomnilniška kartica microSD je sestavljena iz občutljivih elektronskih komponent. Varujte jo pred udarci, upogibanjem in padci.

- Pomnilniške kartice microSD ne razstavljajte in je ne spreminjajte.

- Pomnilniška kartica microSD ne sme priti v stik z vodo.

- Ne shranjujte je na mestu, ki je izpostavljeno:

  - izjemno visokim temperaturam (na primer v avtu, ki ga pustite na soncu)

  - neposredni sončni svetlobi

  - visoki vlažnosti ali jedkim snovem

  - čezmernim količinam prahu

- V režo za pomnilniško kartico microSD ne poskušajte vstaviti drugih vrst pomnilniških kartic. Če uporabljate nezdružljive kartice, lahko poškodujete računalnik VAIO.

- Priporočamo, da pomembne podatke varnostno kopirate.

- Shranjeni podatki se lahko izgubijo ali poškodujejo, če:

  - odstranite pomnilniško kartico microSD ali izklopite računalnik VAIO, medtem ko poteka branje ali zapisovanje podatkov na pomnilniško kartico microSD,

  - uporabljate pomnilniško kartico microSD na mestu, kjer lahko njeno delovanje zmoti statična elektrika ali električni šum.

- Pri prenašanju pomnilniško kartico microSD vedno spravite v ustrezen etui, da se izognete nastanku statične elektrike.

- Pred uporabo pomnilniške kartice microSD v napravi, ki ni računalnik (na primer v mobilnem ali pametnem telefonu), formatirajte pomnilniško kartico microSD s tisto napravo.

  Nekatere naprave morda ne podpirajo datotečnega sistema za računalnike, zato se v njih prikaže sporočilo s priporočilom, da formatirate pomnilniško kartico microSD. V tem primeru podatke s kartice kopirajte v računalnik VAIO in kartico formatirajte z napravo. Ko pomnilniško kartico microSD formatirate, se vsi podatki izbrišejo.

  Več informacij najdete v priročniku, ki ste ga dobili skupaj z napravo.

- V režo za pomnilniško kartico microSD ne vstavljajte drugih predmetov.

- Režo za pomnilniško kartico microSD lahko uporabljate samo za branje podprtih pomnilniških kartic ali zapisovanje nanje in za noben drug namen.

- Pomnilniške kartice microSD (do 2 GB), microSDHC (do 32 GB) in microSDXC (do 64 GB), ki so bile na voljo do vključno maja 2013, so bile preizkušene in so združljive z računalnikom VAIO. Vseeno pa ni zagotovljeno, da so z računalnikom združljive vse pomnilniške kartice microSD, microSDHC ali microSDXC.

- Nekatere vrste pomnilniških kartic microSD, na primer kartice s funkcijo UHS (ultra hiter prenos podatkov), se lahko zaradi neprekinjenega dostopa do njih močno segrejejo. V tem primeru počakajte, da se kartica ohladi, preden jo odstranite.

Na vrh strani

### Sorodne teme

- Vstavljanje pomnilniške kartice microSD
- Odstranitev pomnilniške kartice microSD

Na vrh strani