# Osebni računalnik VAIO Tap 11SVT1121

## Ustvarjanje medijev za obnovitev namestitve

Upoštevajte spodnja navodila za ustvarjanje nosilca podatkov za obnovitev.

Za disk Recovery Media lahko uporabite DVD-je, diske Blu-ray Disc ali pomnilniški ključek USB.

- Model brez vgrajenega optičnega pogona:

  Uporabite pomnilniški ključek USB.

- Model z vgrajenim optičnim pogonom:

  Priporočamo, da uporabite medij DVD-R, saj lahko podatke s pomnilniškega ključka USB pomotoma izbrišete. Uporabite lahko tudi medij BD-R/BD-R DL/DVD-R DL/DVD+R/DVD+R DL. Vrste medijev, ki jih podpira računalnik VAIO, in število diskov, ki jih potrebujete, se razlikujejo glede na model, ki ste ga kupili. O tem boste obveščeni med ustvarjanjem nosilca podatkov.

#### Opomba

- Vrata USB, ki so združljiva s standardom USB 3.0, ne podpirajo obnovitve s pomnilniškim ključkom USB, ki je združljiv s standardom USB 3.0. Na modelih brez vrat USB, ki so združljiva samo s standardom USB 2.0, pazite, da ustvarite medij za obnovitev na pomnilniku USB, ki ni združljiv s strandardom USB 3.0.

1. Povežite računalnik VAIO v internet ter prenesite in namestite najnovejše posodobitve s programom VAIO Update.
2. Če ustvarite Recovery Media (optični disk) na modelu, ki nima vgrajenega optičnega pogona, na računalnik VAIO priključite zunanji optični pogon (ni priložen). (Za več informacij o priključitvi zunanjega optičnega pogona glejte Priključitev zunanjega pogona.)

   Če je priložen napajalnik ali napajalni kabel, ga vključite v vir napajanja.

3. Če želite zagnati program VAIO Care, pri vklopljenem računalniku VAIO pritisnite gumb ASSIST.

   Če se prikaže okno Nadzor uporabniškega računa, izberite Da.

   Prikaže se okno VAIO Care.

4. Izberite Advanced Tools, Restore and recovery in Create Recovery Media.
5. Skrbno preberite navodila na zaslonu in izberite Next.
6. Upoštevajte navodila na zaslonu.

#### Opomba

- Preden se prikaže trenutno stanje postopka, lahko traja nekaj časa.

- Pri ustvarjanju diska Recovery Media tega ne izvrzite ali odklopite, saj lahko tako prekinete postopek.

- Disk Recovery Media shranite na varno mesto.

#### Namig

- Če ste v računalnik VAIO trenutno prijavljeni kot standardni uporabnik, boste morda morali vnesti skrbniško ime in geslo.

#### Opombe v zvezi z ustvarjanjem diska Recovery Media

- Disk Recovery Media je namenjen samo za uporabo v računalniku VAIO, v katerem je bil ustvarjen.

- Računalnika VAIO z diskom Recovery Media ne morete osvežiti.

- Disk Recovery Media ustvarite takoj, ko je računalnik VAIO pripravljen za uporabo. V naslednjih primerih morda ne boste mogli obnoviti računalnika iz obnovitvene particije in boste potrebovali nosilec podatkov za obnovitev:

  - obnovitveno particijo ste spremenili s programi za spreminjanje podatkov.

  - vnaprej nameščeni operacijski sistem ste v računalniku zamenjali z drugim.

  - vgrajeno napravo za shranjevanje ste formatirali brez uporabe programa VAIO Care (Rescue Mode): VAIO recovery solutions.

- Ne dotikajte se površine diskov in pazite, da se ne umažejo. Zaradi prstnih odtisov ali umazanije na površini lahko pride do napak pri branju/zapisovanju.

- Če želite ustvariti disk Recovery Media, boste morda morali sprostiti nezaseden prostor na pogonu C: za več kot dvojno zmogljivost nosilca podatkov, ki ga uporabljate. Diska Recovery Media pri nekaterih modelih zaradi pomanjkanja prostora ne boste mogli ustvariti niti ob nakupu, ne glede na to, ali optični pogon podpira medije Blu-ray Disc ali dvoslojne medije DVD.

- Pred uporabo pomnilniškega ključka USB kot diska Recovery Media si oglejte datoteko s pomočjo, ki je priložena programu VAIO Care.

Na vrh strani

### Sorodne teme

- O obnovitvi
- Obnovitev z obnovitvene particije
- Obnovitev z diskom Recovery Media
- Opombe v zvezi z obnavljanjem

Na vrh strani